****

**V I L J A N D I L I N N**

**LINNAVOLIKOGU**

**MAJANDUS- JA KESKKONNAKOMISJONI**

**KOOSOLEKU PROTOKOLL**

Viljandi 13. aprill 2023 nr 1-11/23/17

Algus kell 17.00, lõpp kell 17.25

**Koosolekut juhatas** Risto Kaljurand

**Protokollis** Kristi Kroon

**Võtsid osa liikmed:** Risto Kaljurand, Kristina Libe (Teamsis), Peep Tobreluts, Urmas Suik (Teamsis), Valli Veigel

**Võtsid osa asendusliikmed**: Tõnis Tiit (Teamsis)

**Puudusid:** Andres Alver, Ketrin Hiet, Margus Keerutaja, Rein Kessler, Hedli Kivilaan, Kaido Kivisild, Marge Laiõunapuu

**Koosolekul viibisid:** linnasekretär Ene Rink, revisjonikomisjoni esimees Jane Särg

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Komisjon kinnitas päevakorra.

**PÄEVAKORD:**

1. Malmi tn 10 korteriomandi nr 40 enampakkumise korras võõrandamine (2023/171)

2. Malmi tn 10 korteriomandi nr 13 enampakkumise korras võõrandamine (2023/173)

3. Viljandi linnavara valitsemise kord (2023/166-2) II lugemise jätkamine

**PÄEVAKORRAPUNKT NR 1**

**Malmi tn 10 korteriomandi nr 40 enampakkumise korras võõrandamine (2023/171)**

**KUULATI:**

E. Rink - Võõrandada enampakkumise korras Viljandi linnale kuuluv korteriomand asukohaga Malmi 10, korter nr 40 (Tartu Maakohtu Kinnistusosakonna avatud korteriomandi kinnistusraamatu registriosa nr 3499039, katastritunnus 89720:001:0017, pindala 1821,0 m², elamumaa 100%), mis koosneb 196/6546 mõttelisest osast kinnistust ja reaalosana eluruumist nr 40 üldpinnaga 19,60 m².

Korteriomandi enampakkumisel võõrandamise alghinnaks on 19 000 eurot.

Koosoleku juhataja teeb ettepaneku toetada eelnõu.

Vastuväiteid ei olnud.

**OTSUSTATI:**

Toetada eelnõu „Malmi tn 10 korteriomandi nr 40 enampakkumise korras võõrandamine (2023/171)“.

**PÄEVAKORRAPUNKT NR 2**

**Malmi tn 10 korteriomandi nr 13 enampakkumise korras võõrandamine (2023/173)**

**KUULATI:**

E. Rink - Võõrandada enampakkumise korras Viljandi linnale kuuluv korteriomand asukohaga Malmi 10, korter nr 13 (Tartu Maakohtu Kinnistusosakonna avatud korteriomandi kinnistusraamatu registriosa nr 3497239, katastritunnus 89720:001:0017, pindala 1821,0 m², elamumaa 100%), mis koosneb 176/6546 mõttelisest osast kinnistust ja reaalosana eluruumist nr 13 üldpinnaga 17,60 m². Korteriomandi enampakkumisel võõrandamise alghinnaks on 18 000 eurot.

Koosoleku juhataja tegi ettepaneku komisjoni poolt toetada eelnõu.

Vastuväiteid ei olnud.

**OTSUSTATI:**

Toetada eelnõu „Malmi tn 10 korteriomandi nr 13 enampakkumise korras võõrandamine (2023/173)“.

**PÄEVAKORRAPUNKT NR 3**

**Viljandi linnavara valitsemise kord (2023/166-2) II lugemise jätkamine**

**KUULATI:**

E. Rink – tutvustas eelnõu muudatusettepanekuid ja linnavalitsuse seisukohti.

R. Kaljurand tegi ettepaneku käsitleda Isamaa erakonna ettepanekuid punkthaaval ja hääletada neid igaühte eraldi.

Komisjoni liikmed olid ükshäälselt nõus.

**Ettepanek 1:**

3. peatükk § 8. Võtta maha:

(3) Linnavara võib anda kasutusse, kui linnavara ei ole vajalik linna ülesannete täitmiseks või on linnavara soetatud eesmärgiga anda see kasutusse kolmandale isikule linnale tulu teenimise eesmärgil ja linlastele vajalike teenuste osutamiseks või muul põhjendatud juhul. - liiga lai tõlgendus "muul juhul".

Komisjoni juhataja pani ettepaneku nr 1 hääletusele.

Hääletati: 2 poolt, 3 vastu, 1 erapooletu

Otsustati: ettepanek ei leidnud toetust

**Ettepanek 2:**

3. peatükk § 11. Lisada

(3) Linnavara käsutamise otsustaja võib enampakkumisel osalejate ringi põhjendatud juhtudel ja selgetel tingimustel piirata. Linnavara ei anta kasutusse isikule, kellel on riiklike või Viljandi linna kohalike maksude võlgnevusi või kellel on Viljandi linna ees täitmata muid kohustusi.

Komisjoni juhataja pani ettepaneku nr 2 hääletusele.

Hääletati: 1 poolt, 5 vastu, erapooletuid ei olnud

Otsustati: ettepanek ei leidnud toetust

**Ettepanek 3:**

3. peatükk § 14. Võtta maha:

4) igakordse otsuse alusel, kui linnavara käsutamine on linnale majanduslikult kasulik või muul viisil linna huvides; - liiga lai tõlgendus "muul viisil"

Komisjoni juhataja pani ettepaneku nr 3 hääletusele.

Hääletati: poolt ei olnud, 5 vastu, erapooletuid ei ole

Otsustati: ettepanek ei leidnud toetust

**Ettepanek 4:**

3. peatükk § 14. Võtta maha:

3) osa võõrandamisel teisele osanikule ja aktsiate võõrandamisel teistele aktsionäridele;

6) igakordse otsuse alusel, kui linnavara võõrandamine on majanduslikult kasulik või muul viisil linna huvides.- liiga lai tõlgendus "muul viisil"

Komisjoni juhataja pani ettepaneku nr 4 hääletusele.

Hääletati: poolt ei olnud, 5 vastu, 1 erapooletu

Otsustati: ettepanek ei leidnud toetust

**Ettepanek 5:**

4. peatükk § 19. Jätta alles vanad (hetkel kehtivad) summad:

(1) Linnavara võõrandamise otsustab linnavolikogu, kui:

1) võõrandatava vara müügi alghind on 35 000 eurot või rohkem;

2) otsustuskorras võõrandatava vara müügihind on 30 000 eurot või rohkem;

3) vara võõrandatakse tasuta, kuid selle hinnanguline turuväärtus on 2 000 eurot või rohkem.

(2) Linnavara võõrandamise otsustab linnavalitsus, kui:

1) võõrandatava vara müügi alghind on alla 35 000 euro;

2) otsustuskorras võõrandatava vara müügihind on alla 30 000 euro;

3) vara võõrandatakse tasuta, kuid selle hinnanguline turuväärtus on kuni 2 000 eurot;

Komisjoni juhataja pani ettepaneku nr 5 hääletusele.

Hääletati: 1 poolt, 5 vastu, erapooletuid ei olnud

Otsustati: ettepanek ei leidnud toetust

**Ettepanek 6:**

5. peatükk § 29. Jätta alles vanad (hetkel kehtivad) summad:

(5) Nõude esitamisest loobumise ja nõude lootusetuks tunnistamise otsustab:

1) valitsus, kui nõude suurus on kuni 10 000 eurot (kaasa arvatud);

2) volikogu, kui nõude suurus on suurem kui 10 000 eurot.

Komisjoni juhataja pani ettepaneku nr 6 hääletusele.

Hääletati: 2 poolt, 4 vastu, erapooletuid ei olnud

Otsustati: ettepanek ei leidnud toetust

E. Rink tutvustas eelnõu kohta laekunud küsimusi.

**Küsimus 1:**

Kui ei ole tagatisraha maksmisega, kas siis peaks olema mingi trahv, kui lepingut ei sõlmi, peale lepingu sõlmimise aega? Kuidas seda sõnastada, et oleks korras siiski kajastatud.

Linnavalitsuse seisukoht: ei toeta. Pigem on meil seni kasutatud tagatisraha küsimist. Trahvida pakkujat selle eest tagantjärgi on keeruline.

**Küsimus 2:**

Kui ei ole meiliaadressi, siis antud korra järgi pakkumistel osaleda ei saa. Kas nii on korrektne?

Lisatud § 11 lg 4 p 1 ja § 12 lg 4 p 1 meiliaadress (olemasolul).

**Eriarvamus:**

T. Tiit - kõikidel Eesti inimestel on e-posti aadress olemas.

E. Rink – see küsimus on olnud komisjonides arutusel, aga päriselus võib olla inimesi, kellel pole meiliaadressi.

**Ettepanek:**

K. Libe – inimestel peab olema võimalus valida, kuidas nad tahavad saada pakkumist - kas meili või posti teel.

R. Kaljurand – see on juba eelnõus kirjas.

R. Kaljurand – võttes arvesse laekunud muudatusettepanekuid, siis kes on nõus uue sõnastusega eelnõu „Viljandi linnavara valitsemise kord (2023/166-2) II lugemise jätkamine“ toetamisega?

Hääletati: 6 poolt, vastu ei olnud, erapooletuid ei olnud

**OTSUSTATI:**

Toetada eelnõu „Viljandi linnavara valitsemise kord (2023/166-2) II lugemise jätkamine“.

(allkirjastatud digitaalselt) (allkirjastatud digitaalselt)

Risto Kaljurand Kristi Kroon

koosoleku juhataja protokollija